આ નિર્ણયને કારણે હાઉસિંગ ફાઈનન્સ કંપનીઓ અને એનબીએફસીની નાણાકીય તરલતા વધશે. આઈએલ એન્ડ એફએસ ગ્રુપની કંપનીઓ ડિફોલ્ટ થયા પછીથી એનબીએફસી સેક્ટરની માઠી દશા બેઠી છે અને તેમના પર ખાસ્સું દબાણ ઊભું થયું છે. NBFCને કુલ ડિપોઝીટના 13 ટકા લિક્વિડિટી કવરેજ રેશિયો જાળવવા માટે જરૂરી ફેસિલિટી(FALLCR) ઉપરાંત આ ફેસિલિટી મળશે. બેન્કની કુલ ડિપોઝીટના 0.5 ટકા રકમ આ માટે ફંડિંગ થઈ શકશે. લિક્વિડિટી કવરેજ રેશિયો(LCR) એટલે અત્યંત તરલ એસેટ્સ જે ફાઈનાન્શિયલ ઈન્સ્ટિટ્યૂશન્સે તેમની ટૂંકાગાળાની જરૂરિયાત પૂરી કરવા માટે રાખવી જરૂરી છે. આ ઉપરાંત જે NBFC ઈન્ફ્રાસ્ટ્રક્ચર સેક્ટરને ફંડ નથી આપતી તેવી NBFC માટે સિંગલ બોરોઅર એક્સપોઝર(કોઈ એક કંપનીને અપાતા મહત્તમ ઋણની મર્યાદા) 10 ટકાથી વધારીને 15 ટકા કરી દેવાયું છે. આ સવલત પણ 31 ડિસેમ્બર સુધી મળશે.